**Ffeithiau Allweddol a Thelerau ac Amodau i fyfyrwyr sy’n derbyn Cynigion Cyrsiau (Amser Llawn)**

**(Ceisiadau Medi 2023 am Brentisiaeth Gradd Peirianneg Integredig BEng)** – Diweddarwyd Hydref 2023.

Mae’r ddogfen hon yn cynnwys gwybodaeth bwysig ynghyd â thelerau ac amodau sy’n gysylltiedig â’r cynnig a wnaed i chi gan Goleg Gŵyr Abertawe. Gwnewch yn siŵr eich bod wedi darllen a deall yr wybodaeth bwysig ganlynol:

**Costau:**

**Ffioedd Dysgu a Benthyciadau Myfyrwyr**

Nid yw prentisiaid gradd yn talu ffioedd dysgu, bydd y rhain yn cael eu talu gan y cyflogwr. Does dim angen i chi wneud cais am gyllid myfyriwr, sy’n golygu bydd angen i chi dalu am eich costau byw eich hun.

**Bod yn Brentis a Statws Cyflogedig**

Gan mai Prentisiaeth Gradd yw hon bydd gofyn i chi fod mewn cyflogaeth berthnasol. Os bydd eich rôl swydd neu’ch statws yn newid ar unrhyw adeg yn ystod eich astudiaethau efallai na fyddwch yn gallu cwblhau’ch cwrs ac efallai y bydd rhaid i chi dynnu’n ôl.

**Costau Cwrs Ychwanegol**

Mi fydd rhai cyrsiau yn cynnwys costau ychwanegol felly mae angen ichi fod yn ymwybodol o hyn cyn derbyn y cynnig hwn. Gweler gwybodaeth am gostau ychwanegol cyrsiau isod:

[Prentisiaeth Gradd Peirianneg Integredig BEng Prifysgol Caerdydd](https://www.cardiff.ac.uk/cy/engineering/courses/degree-apprenticeship)

**Y Cymhwyster y Byddwch yn ei Astudio a’r Dyfarniad**

Prifysgol Caerdydd sy’n gyfrifol am greu’r cymhwyster.

**Cyfrifoldebau’r Coleg a’r Brifysgol:**

Wrth gychwyn y cwrs, bydd gofyn ichi gofrestru gyda Choleg Gŵyr Abertawe a Phrifysgol Caerdydd.

**Polisïau Academaidd gan gynnwys Apeliadau, Camymddwyn a Chwynion (Prifysgol Caerdydd)**

Prifysgol Caerdydd sy’n gyfrifol am bob polisi academaidd. Mae’r rheoliadau ar gyfer cyrsiau a addysgir ar gael [yma.](https://www.cardiff.ac.uk/cy/public-information/policies-and-procedures/academic-regulations)  Mae’r gweithdrefnau cwynion ac apeliadau academaidd ar gael [yma](https://www.cardiff.ac.uk/cy/public-information/policies-and-procedures/academic-regulations). Ni all myfyrwyr wneud apêl academaidd dan bolisïau Coleg Gŵr Abertawe, gan mai Prifysgol Caerdydd sy’n dyfarnu’r cymhwyster ac yn gweithredu’r rheoliadau perthnasol.

**Addysgu a Chyfrifoldebau Dydd i Ddydd, gan gynnwys Cwynion ac Apeliadau Anacademaidd**

Coleg Gŵyr Abertawe fydd yn gyfrifol am addysgu a’r cyfrifoldebau dydd i ddydd, ac eithrio unrhyw fodiwlau a ddarperir ar gampws Prifysgol Caerdydd. Mi fydd cwynion ac apeliadau sy’n ymwneud â materion anacademaidd fel arfer yn cael eu trin dan Weithdrefn Gwyno Coleg Gŵyr Abertawe, sydd ar gael [yma.](https://www.gcs.ac.uk/sites/default/files/Gweithdrefn%20Gwyno%20%28Complaints%20Procedure%29%20-%202022-2023%20-%20V4.1.pdf) Os nad ydych yn fodlon gyda chanlyniad eich ymholiad, gallwch alw i ddefnyddio Polisi Cwynion Myfyrwyr Prifysgol Caerdydd, sydd ar gael [yma](https://www.cardiff.ac.uk/__data/assets/pdf_file/0012/1681869/Student-Complaints-Procedure-Welsh.pdf)

**Cod Ymddygiad a Gweithdrefnau Disgyblu Myfyrwyr**

Wrth i chi gofrestru gyda’r Coleg a chyda Phrifysgol Caerdydd, fe fyddwch yn cytuno i gydymffurfio â chodau ymddygiad y ddau sefydliad. Os na fyddwch yn gwneud hyn, efallai y bydd camau disgyblu’n cael eu gweithredu yn eich erbyn. Gallwch gael gafael ar God Ymddygiad Coleg Gŵyr Abertawe [yma](https://www.gcs.ac.uk/cy/polis%C3%AFau-a-gweithdrefnau). Mae Cod Ymddygiad Myfyrwyr Prifysgol Caerdydd ar gael [yma.](https://www.cardiff.ac.uk/cy/public-information/policies-and-procedures/academic-regulations)  Mae Gweithdrefn Disgyblu Myfyrwyr Coleg Gŵyr Abertawe [yma.](https://www.gcs.ac.uk/sites/default/files/Gweithdrefn%20Disgyblu%20Myfyrwyr%20%28Student%20Disciplinary%20Procedure%29%202022-24.pdf) Mae Polisi Disgyblu Myfyrwyr Prifysgol Caerdydd ar gael [yma.](https://www.cardiff.ac.uk/cy/public-information/policies-and-procedures/academic-regulations)

**Amrywiadau’r Cyrsiau:**

**Cyrsiau sy’n Destun Dilysu**

Rhaid i gyrsiau a hysbysebir fel rhai sy’n destun dilysu fynd drwy broses gymeradwyo Prifysgol Caerdydd cyn y gellir eu haddysgu gan Goleg Gwyr Abertawe. Er ei bod hi’n anhebygol, mae’n bosibl na fydd y cwrs yn cael ei gymeradwyo. Os bydd hyn yn digwydd, mi fydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs gwahanol a gyflwynir gan ddarparwr arall. Mewn rhai achosion, bydd Teitlau’r Cyrsiau yn cael eu newid ynghyd â Newidiadau i’r Modiwlau, gweler gwybodaeth am hyn isod. Mae’n bosibl na fydd y cwrs arall yn Brentisiaeth Gradd.

**Teitl y Cwrs, Math o Gymhwyster neu Newidiadau i Fodiwlau**

Mi fydd y Coleg yn rhoi gwybod i chi am unrhyw newidiadau neu ddarpar newidiadau i’r cwrs rydych wedi gwneud cais amdano, gan gynnwys pethau megis teitl eich cwrs, newidiadau i fodiwlau’r cymhwyster. Os bydd ymgeisydd yn penderfynu tynnu ei gais yn ôl o ganlyniad i unrhyw newidiadau a gafodd ei hysbysu amdanynt ar ôl cyflwyno ei gais, mi fydd y Coleg yn gweithio gydag ef/hi i ddod o hyd i gwrs arall gyda’r Coleg/darparwr arall.

**Canslo Cyrsiau**

Er bydd y Coleg yn gwneud pob ymdrech i sicrhau bod y cwrs rydych wedi gwneud cais amdano yn mynd yn ei flaen, mae gan bob cwrs isafswm o gofrestriadau er mwyn gallu sicrhau ei fod yn gallu gweithredu’n hyfyw. Os na fydd y gofynion hyn yn cael eu diwallu, efallai bydd yn rhaid i Goleg Gŵyr Abertawe neu Brifysgol Caerdydd ganslo’r cwrs. Os bydd yn rhaid gwneud hyn, bydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs arall gyda darparwr arall. Mae’n bosibl na fydd y cwrs arall yn Brentisiaeth Gradd.

**Gwybodaeth Arall:**

**Graddio**

Mae mynychu unrhyw ddigwyddiadau graddio a seremonïau yn ddewisol, a ni fydd yn rhaid ichi fynychu digwyddiadau o’r fath er mwyn derbyn eich cymhwyster. Byddwch yn derbyn gwahoddiad i Seremonïau Graddio Prifysgol Caerdydd a Choleg Gŵyr Abertawe.